Държавен вестник, бр. 64, 2007 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  64
Чл. 365. Висшият съдебен съвет организира
изпълнението на бюджета на съдебната власт
чрез Инспектората към Висшия съдебен съвет,
Върховния касационен съд, Върховния адми-
нистративен съд, съдилищата, главния проку-
рор, Националната следствена служба и Наци-
оналния институт на правосъдието.
Чл. 366. (1) Висшият съдебен съвет съставя
годишен отчет за касовото изпълнение на бю-
джета на съдебната власт по пълна бюджетна
класификация, който задължително се включ-
ва в обобщения отчет за изпълнението на дър-
жавния бюджет като негова съставна част.
(2) Отчетът по ал. 1 се включва от Минис-
терството на финансите при съставянето на
отчет за изпълнението на държавния бюджет.
(3) Министерският съвет всяка година с от-
чета за изпълнението на държавния бюджет
внася в Народното събрание и отчета за изпъл-
нението на бюджета на съдебната власт, приет
от Висшия съдебен съвет, с подробна обоснов-
ка.
Чл. 367. Висшият съдебен съвет организира
изграждането и осигурява функционирането на
система за финансово управление и контрол в
органите на съдебната власт и вътрешния одит
при усвояването и администрирането на бю-
джетните ресурси.
Г л а в а  д в а д е с е т а
ВЗАИМОДЕЙСТВИЕ МЕЖДУ СЪДЕБНА-
ТА ВЛАСТ И ИЗПЪЛНИТЕЛНАТА ВЛАСТ
Раздел I
Общи положения
Чл. 368. Взаимодействието между съдебна-
та власт и изпълнителната власт се осъществя-
ва чрез министъра на правосъдието и админис-
трацията на Министерството на правосъдието.
Чл. 369. Министърът на правосъдието осъ-
ществява правомощията си, определени в Кон-
ституцията, чрез дейностите, предвидени в този
закон.
Чл. 370. (1) Взаимодействието между орга-
ните на съдебната власт и Висшия съдебен съ-
вет и органите на изпълнителната власт се осъ-
ществява в следните насоки:
1. съдебна дейност;
2. изработване проекти на закони и подзако-
нови нормативни актове, свързани със съдеб-
ната система и с дейностите, които са в рамки-
те на компетентността на министъра на право-
съдието;
3. професионална квалификация;
4. информационни технологии;
5. противодействие на престъпността и кри-
минологични изследвания;
6. управление на имуществото на съдебната
власт;
7. дейности във връзка с изготвяне проект на
бюджет на съдебната власт;
8. охрана;
9. дейности във връзка с държавните и част-
ните съдебни изпълнители, с нотариуситe, със
съдиите по вписванията и със синдиците;
10. международноправно сътрудничество.
(2) Функциите и организацията на работата
на съответните структурни звена в Министерс-
твото на правосъдието се определят с този за-
кон и с Устройствения правилник на Минис-
терството на правосъдието.
Чл. 371. Министърът на правосъдието еже-
годно внася в Народното събрание доклад за
състоянието, структурата и динамиката на прес-
тъпността, за причините и условията, които ги
обуславят, както и за предприетите мерки.
Раздел II
Инспекторат на министъра на правосъдието
Чл. 372. (1) Към министъра на правосъдие-
то има инспекторат, който:
1. съхранява и обобщава получената от ор-
ганите на съдебната власт информация за об-
разуването, движението и приключването на
съдебните, прокурорските и следствените
дела, на изпълнителните дела и на делата по
вписванията;
2. подпомага министъра на правосъдието
при осъществяване на правомощията му по
изготвяне на предложения за приемане на тъл-
кувателни решения или тълкувателни поста-
новления, както и за изготвяне на становища
по направени предложения за приемане на
тълкувателни решения или тълкувателни пос-
тановления;
3. проверява дейността по образуването, дви-
жението и приключването на: изпълнителните
дела на държавните съдебни изпълнители, на
частните съдебни изпълнители, на делата по
вписванията, и обобщава и анализира практи-
ката по тези дела;
4. проверява дейността на частните съдебни
изпълнители;
5. осъществява текущ контрол за правилно-
то организиране и провеждане на стажа за при-
добиване на юридическа правоспособност и
участва в провеждане на изпита за придобиване
на юридическа правоспособност;
6. извършва и други проверки, възложени от
министъра на правосъдието.
(2) Проверките по ал. 1 се извършват по план,
утвърден от министъра на правосъдието.
(3) Инспекторатът на министъра на право-
съдието проверява и анализира и дейността на
нотариусите съвместно с инспектор-нотариуси.
Чл. 373. Длъжностните лица са длъжни да
оказват съдействие на инспекторите от Инс-
пектората на министъра на правосъдието при
изпълнение на функциите им и да им осигуря-
ват достъп до материалите при спазване изис-
кванията на Закона за защита на класифицира-
ната информация и на Закона за защита на
личните данни.